**УСЛОВИЯ**

**ЗА ПРОВЕЖДАНЕ НА ТЪРГ ЗА ЧАСТИЧНО ПРЕХВЪРЛЯНЕ НА ПРАВА И ЗАДЪЛЖЕНИЯ НА „БУЛГАРГАЗ“ ЕАД ПО ПОДПИСАНОТО С БОТАШ РАМКОВО СПОРАЗУМЕНИЕ ЗА ИЗВЪРШВАНЕ НА УСЛУГА ПО РЕГАЗИФИКАЦИЯ, СЪХРАНЕНИЕ И ПРЕНОС НА ВТЕЧНЕН ПРИРОДЕН ГАЗ ДО ТОЧКА НА МЕЖДУСИСТЕМНО СВЪРЗВАНЕ СТРАНДЖА1/МАЛКОЧЛАР**

1. **ПРЕДМЕТ НА ПРОЦЕДУРАТА:** Частично прехвърляне на правата и задълженията на „Булгаргаз“ ЕАД по подписаното с Боташ Рамково споразумение за извършване на услугата по регазификация, съхранение и пренос на втечнен природен газ до точка на междусистемно свързване Странджа 1/Малкочлар.
2. **ЗАДЪЛЖИТЕЛНИ ИЗИСКВАНИЯ ЗА ПРЕДОСТАВЯНЕ НА УСЛУГАТА.**
* Сключване на Споразумение за конфиденциалност между Булгаргаз и допуснатия участник с цел запознаване с права и задължения на Булгаргаз ЕАД по Рамковото споразумение между Булгаргаз ЕАД и Боташ- *Приложение 1*

*Участниците подписали Споразумение за конфиденциалност в предходна процедура не е необходимо да го предоставят отново.*

1. **ПЕРИОД НА ПРЕХВЪРЛЯНЕ НА ПРАВА И ЗАДЪЛЖЕНИЯ:**

**3.1. Едногодишен продукт за периода 01.01.2025 г. - 31.12.2025 г.**

- Количество товари – **до 3 товара** ≈  **3 000 000 MWh.**

**3.2. Петгодишен продукт за периода 01.01.2025 г. - 31.12.2029 г.**

- Количество товари – **до 3 товара** ≈  **3 000 000 MWh.**

**3.3 Десетгодишен продукт за периода 01.01.2025 г. – 31.12.2034**

- Количество товари **до 4 товара** ≈ **4 000 000 MWh.**

**3.4 Десетгодишен продукт за периода 01.01.2026 г. – 31.12.2035 –**

**- Количество товари - до 4 товара ≈ 4 000 000 MWh.**

1. **Основни права и задължения по сключеното Рамково споразумение между Булгаргаз ЕАД и Боташ, предмет на настоящата процедура**
* **Права**
* Право на доставка на до 4 товара ВПГ на година ( или приблизително 4 000 000 MWh годишно).
* Право на заявяване за доставка на доставените количества втечнен природен газ на изходна точка на турската газопреносна мрежа Малкочлар на дневна база в диапазон както следва:

от 1000 MWh до 3 500 MWh при услуга за 1 товар ВПГ (1 277 500 MWh/годишно).

от 1000 MWh до 7 000 MWh при услуга за 2 товара ВПГ (2 555 000 MWh/годишно).

от 1000 MWh до 10 500 MWh при услуга за 3 товара ВПГ ( 3 832 500 MWh/годишно)

от 1000 MWh до 14 000 MWh при услуга за 4 товара ВПГ ( 5 110 000 MWh/ годишно)

* Право на прехвърляне на получаването на 20% от доставените през календарната година количества ВПГ за доставка на междусистемна точка Странджа 1/Малкочлар през следващата календарна година.
* **Задължения:**

- Да съгласува годишна програма за доставка на товарите LNG за следващата календарна година до 31 октомври на предходната календарна година;

- Да заплаща дневна такса.

- Да предплати дневната такса за три месеца.

* Да сключи окончателен договор за покупка-продажба с Боташ с подробно разписани условия, отговарящи на договорените в Рамковото споразумение;
1. **ИЗИСКВАНИЯ КЪМ УЧАСТНИЦИТЕ В ПРОЦЕДУРАТА:**
2. Източници на доставката на втечнен природен газ - източникът трябва да бъде от държави без наложени санкции, ембарго или каквито и да било търговски ограничения;
3. Собственост на компанията - собствеността (краен бенефициент) трябва да е ясна и с добра търговска репутация и без участие на компании от държави, на които са наложени санкции, ембарго или каквито и да било търговски ограничения;
4. Надеждност по отношение на банките и репутация - дружеството доставчик трябва да е приемливо за банките и надеждно за финансиране на договорените услуги;
5. Да не се намират в производство по ликвидация или несъстоятелност и да не са обявени в несъстоятелност, съгласно националното законодателство по регистрация.
6. **ЕТАПИ НА ПРОЦЕДУРАТА**

**Етап I. Предварителен подбор на кандидатите**

В срок до **22:00 ч.** местно време на **19.06.2024 г.** всички заинтересовани лица, които желаят да участват в настоящата тръжна процедура, подават до „Булгаргаз“ ЕАД по електронна поща на следния адрес: tenders@bulgargaz.bg ***писмо за намерение***, в което посочват интереса си за по-нататъшно участие в процедурата и ***към което******прилагат*** попълнена *Анкета на „Булгаргаз“ ЕАД за опознаване на компания потенциален партньор, по образец* *Приложение № 2 към* настоящите условия *и подписано* *от негова страна Споразумение за конфиденциалност Приложение 1 към* настоящите условия, в случай, че не се предоставяни в предходна процедура.

Определена със заповед на изпълнителния директор на „Булгаргаз“ ЕАД комисия ще извърши проверка за съответствие на кандидатите с изискванията за участие в процедурата, въз основа на представените документи и в срок до **16:00 ч.**, местно време, на **20.06.2024 г.** ще уведоми допуснатите до участие в следващия етап на тръжната процедура кандидати по електронна поща, на посочените от тях e-mail адреси. Ведно с уведомяването за допускане ще Булгаргаз ще изпрати подписано и от негова страна Споразумението за конфиденциалност, по подробна информация относно правата и задълженията предложени за прехвърляне в настоящата процедура, както и начална цена за прехвърлянето.

**Няма да бъде допуснат до участие в Етап II на тръжната процедура кандидат:**

* който е подал писмо за намерение извън определения срок;
* който не е представил попълнена анкета на „Булгаргаз“ ЕАД за опознаване на компания потенциален партньор съгласно, по образец – *Приложение № 2*;
* който не е представил подписано Споразумение за конфиденциалност – *Приложение № 1*;
* в анкетата на който няма достатъчно информация или информацията показва, че той не отговаря на изискванията за участие в процедурата.

**Етап II. Подаване на обвързващи оферти**

**1. Срок за подаване: до 22:00 ч**. местно време **на 24.06.2024 г.**

Допуснатите до участие в Етап II на тръжната процедура кандидати следва да подадат *електронно подписана* *оферта по образец –* *Приложение № 3* към настоящите условия, ведно с приложенията към нея, по електронна поща на следния адрес: tenders@bulgargaz.bg, в архивиран формат с парола до 22:00 ч., местно време, на 24.06.2024 г.

Паролата следва да бъде изпратена с отделно електронно писмо на същия електронен адрес, не по-рано от 9:00 ч. и не по късно от 11:00 ч., местно време, на **25.06.2024 г.**

**2. Задължителни изисквания към съдържанието на офертата**:

* 1. **Продукт/и за които участва заинтересованата страна.**
	2. **Оферирана цена за прехвърлянето**
* Оферираната цена не следва да бъде по – ниска от началната цена обявена при уведомяването на допуснатите кандидати

* 1. **Количество товари ВПГ , за които се кандидатства**
* оферираното количество следва да не бъде по-малко от 1 товар (1 000 000 MWh) и не повече от 3 товара (3 000 000 MWh) за петгодишния продукт и не повече от 4 товара годишно ( 4 000 000 MWh) за десетгодишните продукти;

* 1. **Декларация за отсъствие на обстоятелства, по образец –** *Приложение № 3 към настоящите условия.*
	2. **Пълномощно** – прилага се, ако офертата е подписана от пълномощник.

**Няма да бъде допуснат до оценка и класиране участник:**

* подал оферта и/или парола извън определения срок;
* представил оферта, чието съдържание не отговаря на посочените по-горе задължителни изисквания.

**Етап IV. Оценка и класиране на подадените оферти**

Офертите ще бъдат оценени и класирани на база комплексна оценка, както следва:

**Комплексната оценка на офертите се извършва на база на 3 показателя:**

**КО = K1 + K2+K3**

**К1 Заявен продукт**

Относителна тежест на показателя в комплексната оценка е **40 точки.**

|  |  |
| --- | --- |
| К1 Заявен продукт | Точки |
| Едногодишен продукт 01.01.2025 г. - 31.12.2025 г. | 40 |
| Петгодишен продукт за периода 01.01.2025 г. - 31.12.2029 г.  | 30 |
| Десетгодишен продукт за периода 01.01.2025 г. – 31.12.2034 г.  | 20 |
| Десетгодишен продукт за периода 01.01.2026 г. – 31.12.2035 г.  | 10 |

**К2 Заявени количества товари за прехвърляне**

Относителна тежест на показателя в комплексната оценка е **20 точки.**

Максимален възможен брой точки по показател К2 ще получи офертата на участник, който е заявил максимално възможното количество за извършване на услугата.

**Начин за определяне на оценката по показател К2:**

|  |  |
| --- | --- |
| К2 Количество | Точки |
| 1 товара ВПГ | 5 |
| 2 товара ВПГ | 10 |
| 3 товара ВПГ | 15 |
| 4 товара ВПГ | 20 |

**К3 Ценово предложение**

Относителна тежест на показателя в комплексната оценка е 40 точки.

Максимален възможен брой точки ще получи офертата на участника, който е предложил най-високата цена.

Оценката по този показател се изчислява по следната формула:

**К1 = (nХ/nMax)\*40**, където,

**nХ** – е предложената цена на конкретния участник

**nMax** – е най високата предложена цена от участник в процедурата

*Забележка*: оферти с предложена цена по ниска от началната цена няма да бъдат допуснати до оценка и класиране.

**Крайно класиране**

Крайното класиране на допуснатите оферти се извършва в низходящ ред, на база получената комплексна оценка за всяка оферта. На първо място се класира участникът, чиято оферта е получила най-висока комплексна оценка (най-голям брой точки).

В срок до **17:00 ч.**, местно време, на **26.06.2024 г.** „Булгаргаз“ ЕАД ще уведоми по електронна поща, на посочените от тях e-mail адреси, класираните участници, с които ще пристъпи към частично прехвърляне на права и задължения по Споразумението между Булгаргаз и Боташ.

*„Булгаргаз“ ЕАД си запазва правото да прекрати процедурата по всяко време, без избор на участник, на който да бъдат прехвърлени правата и задълженията.*